Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก
2 ก.พ. 2560

สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวลงเล็กน้อยจากการร่วงลงของหุ้นกลุ่มสื่อสารและพลังงานเป็นตัวฉุดรั้งตลาด ขณะที่กลุ่มขนส่งและกลุ่มอสังหาฯ outperform ตลาดในวันนี้ ซึ่งในภาพรวมตลาดได้รับปัจจัยลบจากการขายของนักลงทุนต่างชาติ แต่ปัจจัยบวกจากการสร้างความขัดแย้งในสังคมที่อาจส่งผลต่อเศรษฐกิจสหรัฐฯของโดนัลด์ ทรัมป์ ทำให้เงินทุนยังไม่ไหลออกจากประเทศ แต่เป็นย้ายจากตลาดหุ้นเข้าสู่ตลาดพันธบัตรเท่านั้น
แนวโน้มภาคบ่ายตามค่าสัญญาณทางเทคนิค  กราฟดัชนี SET50 ราย 10 นาที อ่อนลงเล็กน้อย แต่มีความพยายามทรงตัวออกข้างโดย stochastic แกว่งตัวชี้โอกาสรีบาวน์มากขึ้น ซึ่งการยืนบนระดับ 980 จุด ที่เป็นเส้นแนวโน้มขาขึ้นที่คอยหนุนอยู่ ทำให้ดัชนีกำลังรอจังหวะปรับขึ้น จึงเป็นจังหวะที่ดีสำหรับการสะสม long ใน S50H17 เพื่อรอแรงซื้อกลับขึ้นไป
ดังนั้น จึงประเมินดัชนี SET50 ในช่วงบ่ายจะเคลื่อนตัวในกรอบจำกัด โดยการอ่อนตัวใกล้ระดับ 980 จุด จะเป็นโอกาสในการเปิดสถานะ long SET50 แนวรับ 980 จุด / แนวต้าน 988 จุด
 
Stock of the town
MATCH ซื้อเก็งกำไร ราคาปิด 2.12 บาท แนวรับ 2.10 บาท / แนวต้าน 2.20 บาท / Cut loss 2.04 บาท กราฟเป็นทิศทางขาขึ้นและยกตัวเหนือเส้น EMA 10 วันได้ต่อเนื่อง พร้อมกับเครื่องมือ MACD + RSI ชี้ขึ้นสนับสนุนเป็นสัญญาณซื้อทั้งคู่จึงคาดว่าจะสามารถปรับตัวขึ้นต่อได้ 
 SIM ซื้อเก็งกำไร ราคาปิด 1.25 บาท  แนวรับ 1.24 บาท / แนวต้าน 1.30 บาท / Cut loss 1.20 บาท กราฟแท่งเทียนล่าสุดดีดตัวขึ้นเป็น Big White ตัดเส้น EMA 10 วันเกิดเป็นสัญญาณซื้อระยะสั้น พร้อมกับเครื่องมือ RSI + MACD ชี้ขึ้นสนับสนุนทิศทาง จึงคาดว่าจะสามารถดีดตัวขึ้นต่อได้
ข่าวสำคัญช่วงเช้า มหาวิทยาลัยหอการค้าไทย เปิดเผยว่า ดัชนีความเชื่อมั่นผู้บริโภค ในเดือน ม.ค. 60 ปรับตัวดีขึ้นต่อเนื่องเป็นเดือนที่ 2 ดัชนีความเชื่อมั่นต่อเศรษฐกิจโดยรวม อยู่ที่ 63.1 จาก 62.5 ในเดือน ธ.ค.59 โดยมีปัจจัยบวกจากการส่งออกเพิ่มขึ้น สศค. ปรับประมาณการ GDP ปี 60 เพิ่มขึ้น เงินบาทแข็งค่าขึ้นเล็กน้อย มาตรการกระตุ้นเศรษฐกิจของรัฐบาล ส่วนปัจจัยลบ ได้แก่ ราคาน้ำมันเพิ่มขึ้น สศค.ลดคาดการณ์ GDP ปี 59 ราคาพืชผลทางการเกษตรทรงตัวในระดับต่ำ ปัญหาค่าครองชีพ กังวลสถานการณ์น้ำท่วมในพื้นที่ภาคใต้ และความกังวลต่อความไม่แน่นอนของการฟื้นตัวเศรษฐกิจโลก รวมทั้งนโยบายเศรษฐกิจของสหรัฐ
SIRI-SCB ตั้ง Venture Capital เข้าลงทุนสตาร์ทอัพด้าน PropTech ประเดิมงบก้อนแรก 100 ลบ SIRI ถือหุ้น 90% SCB ถือหุ้น 10% ของทุนจดทะเบียน เพื่อลงทุนและพัฒนานวัตกรรมด้านอสังหาริมทรัพย์ (Property Technology:PropTech) อย่างเต็มรูปแบบรายแรกของไทย
ETE เคาะราคา IPO ที่ 4.20 บาท/หุ้น เปิดจอง 7-9 ก.พ.เข้าเทรด 15 ก.พ.
VGI เผยกำไรงวด 9 เดือนแรกปี 59/60 ลดลง 13% จากงวดปีก่อนรับผลเม็ดเงินโฆษณาต่ำสุดรอบเกือบ 10 ปี
MK วางเผนปีนี้เปิด 5 โครงการใหม่รวมกว่า 5.47 พันลบ.พร้อมขยายพื้นที่คลังสินค้า-รง.ให้เช่า
THCOM ร่วง 3.07% โบรกฯมองงบ Q4/59 น่าผิดหวังหลังขาดทุน,แนวโน้มปี 60 ยังไม่สดใส-รายได้ชะลอ